Markegård har tidligere spilt for Hemsedal IL før han debuterte for A-laget til Stabæk som innbytter i en kamp mot Brann, der han scoret det avgjørende målet i en kamp som endte 2-1. Etter å ha vært leid ut til Hønefoss under 2006-sesongen valgte han å vende tilbake til Stabæk for å prøve å utkonkurrere tippeligaens to beste spisser, Veigar Pall Gunnarsson og Daniel Nannskog. Den 13. november 2007 signerte Markegård for Sandefjord Fotball som Bosmannspiller. Han ble utlånt til FK Tønsberg dagen før overgangsvinduet stengte vinteren 2009. I mars 2010 ble han fristilt fra kontrakten med Sandefjord og gikk til Follo.